ভয়াবহ পথ দুর্ঘটনা হায়দরাবাদে!

ওয়েব ডেস্ক: হায়দরাবাদে (Hyderabad) ঘটে গেল ভয়াবহ পথ দুর্ঘটনা! বাসের চাকায় পিষ্ট হয়ে মৃত্যু হল এক বাইক আরোহীর। জানা যাচ্ছে, ট্রাফিক পুলিশের হাত থেকে বেঁচে বেড়নোর সময় বাইকের চাকায় পিষ্ট হয়ে মৃত্যু হল ওই বাইক আরোহীর। ঘটনাটি ঘটে হায়দরাবাদের বলানগর এলাকায়। ইতিমধ্যেই ঘটনার তদন্তে নেমেছে পুলিশ (Police)।

জানা যাচ্ছে, মৃত ব্যক্তির নাম জেশি বাবু। রবিবার বাইক নিয়ে যাচ্ছিল সে। চেকিংয়ের জন্য ট্রাফিক পুলিশ তাঁকে আটকায়। আর সেই সময় পুলিশের হাত থেকে বাঁচতে বাইক নিয়ে নিয়ম না মেনেই পালিয়ে যাওয়ার চেষ্টা করে সে। পালাতে গিয়েই বাইকের নিয়ন্ত্রণ হারিয়ে রাস্তায় ছিটকে পড়েন বছর ৩৫-এর জোশি। কিন্তু এতেই নিস্তার নেই। বাইক থেকে ছিটকে পড়ার পর বাস পিষে চলে যায় তাঁকে। যার জেরে ঘটনাস্থলেই মৃত্যু হয় ওই ব্যক্তির।

আরও পড়ুন: ফের কলকাতা শহরে দুর্ঘটনা, আহত পাঁচ যাত্রী

ঘটনার পরেই এলাকার লোকজন বিক্ষোভ দেখাতে শুরু করে। স্থানীয়দের অভিযোগ, দুর্ঘটনার পর দীর্ঘক্ষণ রাস্তায় ওই বাইক আরোহী জখম অবস্থায় পড়ে থাকলেও ট্রাফিক কনস্টেবল অ্যাম্বুলেন্স ডাকেননি। জানা যাচ্ছে, স্থানীয়দের বিক্ষোভের খবর জেনেই ঘটনাস্থলে উপস্থিত হয় পুলিশ। পরিস্থিতি নিয়ন্ত্রণে আনতে করা হয় লাঠিচার্জ।

ইতিমধ্যেই গোটা ঘটনার তদন্তে নেমেছে পুলিশ। খতিয়ে দেখা হচ্ছে দুর্ঘটনাস্থলের সিসিটিভি ফুটেজ। ইতিমধ্যেই মৃতের দাদা ঘটনাস্থলে উপস্থিত কনস্টেবলের বিরুদ্ধে অভিযোগ দায়ের করেছে। চলছে ঘটনার তদন্ত।

দেখুন অন্য খবর